Լարված միջադեպ Տեղ համայնքում. թշնամին փորձել է գերի վերցնել համայնքի բնակիչներին. օգնության են հասել ռուս խաղաղապահները\nԼարված միջադեպ Տեղ համայնքում. թշնամին փորձել է գերի վերցնել համայնքի բնակիչներին. օգնության են հասել ռուս խաղաղապահները\n21:27 - 12/հունիսի/2021\nNewspress.am_ի տեղեկություններով, այսօր լարված միջադեպ է տեղի ունեցել Սյունիքի մարզի՝ Տեղ համայնքում։\nՄեր աղբյուրի փոխանցմամբ, այսօր սահմանամերձ համայնքի բնակիչները՝ հողագործության նպատակով, գնացել են դեպի իրենց հողատարածքները, որից հետո ադրբեջանցի զինվորականները մոտեցել են, զենք պահել, սպառնացել գերի վերցնել։\nԳերի չընկնելու համար, բնակիչներից մեկը գրպանից հանել է ինքնաշեն նռնակը և սպառնացել՝ իր հետ միասին պայթեցնել նաև թշնամու զինվորներին։\nՄիջադեպին ներկա բնակիչներից մեկի երեխան օգնության է կանչել ռուս խաղապահներին, որոնց միջնորդությամբ քաշքշուկն ավարտվել է, և թշնամին գերի չի տարել իր հետ։\nՄեր աղբյուրի փոխանցմամբ, միջադեպը, սակայն այսքանով չի ավարտվել։\nԱդրբեջանցիներն իրենց հետ տարել են բնակիչներից մեկի նիվա մակնիշի ավտոմեքենան։\nՌուս խաղապահները բնակչի հետ միասին, գնացել են մեքենայի ետևից։ Այնտեղ ևս, թշնամու և հայ վարորդի միջև քաշքշուկ է եղել, մեր հայրենակիցը մի քանի հարված է ստացել։\nՌուս խաղապահների ջանքերով, այս միջադեպը ևս հարթվել է, բնակիչն իր մեքենայով վերադարձել է Տեղ համայնք։\nՆշենք, որ Տեղ համայնքը, Սյունիքի ներկայիս մարզպետ Մելիքսեթ Պողոսյանի, և ՀՀ երրորդ նախագահ Սերժ Սարգսյանի ծննդավայրն է։